মুক্তির আগে বড় সাফল্য, রাজ্যসভায় ‘আমার বস’

কলকাতা: আগামী ৯ মে মুক্তি পেতে চলেছে ‘আমার বস’। মুক্তির আগে বড় সাফল্য। নতুন পালক জুড়ল শিবপ্রসাদ মুখোপাধ্যায় (Shiboprosad Mukherjee) ও নন্দিতা রায়ের (Nandita Roy) ‘আমার বস’ ছবির মাথায়। এই ছবির হাত ধরে বহুদিন পর বাংলা সিনেমায় ফিরেছেন অভিনেত্রী রাখি গুলজার (Rakhee Gulzar)। ছবি নিয়ে দর্শকদের মধ্যে অন্য এক উত্তেজনা তৈরি হয়েছে। এর মাঝেই এল সুখবর। এবার রাজ্যসভায় দেখানো হবে ‘আমার বস’ (Aamar Boss)। এই বিশেষ প্রদর্শনী হবে আগামী ৩ মে, সকাল ১১টায়। পার্লামেন্ট লাইব্রেরি বিল্ডিং-এর জিএমসি বালায়োগী অডিটোরিয়ামে।

রাখীকে শেষবার বড় পর্দায় দেখা গিয়েছিল ঋতুপর্ণ ঘোষের বিখ্যাত ছবি ‘শুভ মহরৎ’-এ। তারপর দীর্ঘদিন লাইট ক্যামেরার অ্যাকশনের থেকে দূরে ছিলেন রাখী। আমার বস ছবির হাত ধরেই বহু বছর পর বাংলা ছবিতে ফিরছেন রাখি গুলজার। তবে ২০১৯ সালে গৌতম হালদারের সঙ্গে নির্বানে কাজ করেছিলেন রাখী। ছবিটি মুক্তি না পেলেও ফিল্ম ফেস্টিভ্যালে প্রদর্শিত হয়েছিল। দীর্ঘ সময় পর রাখিকে আবার বাংলা সিনে প্রেমী দর্শকদের কাছে ফিরিয়ে আনছেন শিবপ্রসাদ-নন্দিতা। আমার বস ছবিটি দেখানো হবে রাজ্যসভায়। শিবপ্রসাদ ও নন্দিতা রায় জানিয়েছেন যে ৩ মে আমার বস-র স্পেশাল স্ক্রিনিং হবে রাজ্যসভায়। এর আগে শিবপ্রসাদ-নন্দিতার হিন্দি ডেবিউ শাস্ত্রী বিরুদ্ধ শাস্ত্রী ছবিটিও গত বছরের মার্চে রাজ্যসভায় দেখানো হয়।

আরও পড়ুন: বিমানের ইকোনমি ক্লাসে দক্ষিণী সুপারস্টার রজনীকান্ত

ইতিমধ্যেই আমার বস ছবির ট্রেলার মুক্তি পেয়েছে। যা অভূতপূর্ব সাড়া ফেলেছে। ছবিতে ফুটে উঠবে মা-ছেলের সম্পর্কের সমীকরণ। বর্তমানে কর্পোরেট অফিসে কাজ করেন বেশিভাগ ছেলেমেয়েরা। সেই সময় বাড়িতে বৃদ্ধ মা-বাবারা একাই থাকেন। ছেলে-মেয়েরা সময় দিতে অক্ষম। ‘আমার বস’ সেই অভিজ্ঞতার সঙ্গে খুবই সম্পর্কিত এবং আমাদের ভাবতে বাধ্য করে। ছবির প্রসঙ্গে বললেন নন্দিতা রায়। রাখীদি আমাদের এই স্বপ্নের প্রজেক্টে যোগ দেওয়ায় আমরা কৃতজ্ঞ।

অন্য খবর দেখুন